**HARSÁNYI KÖZÖSSÉGI SZÍNTÉR HASZNÁLATI SZABÁLYZATA**

az 1. módosítással egységes szerkezetben

**I. BEVEZETÉS**

*1./ Harsány Község Önkormányzata a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 76.§ (4) bekezdése szerinti közművelődési alapszolgáltatást a 3555 Harsány Hunyadi János utca 4. szám alatt található Közösségi Házban található Harsányi Közösségi Színtérben (továbbiakban: közösségi színtér) látja el.*

*2./ A közművelődési alapszolgáltatások hozzáférhetősége biztosításának módja: közösségi színtér.*

3./ A közművelődési alapszolgáltatások mellett biztosított egyéb tevékenységek, szolgáltatások:

- községi könyvtár (fiókkönyvtár).

- házasságkötő terem,

- családsegítő szolgálat iroda

- közbiztonsági pont (polgárőr székhely).

4./ Az Önkormányzat a közösségi színtér fenntartójaként biztosítja, hogy a településen a lakosság önszerveződő közösségei megfelelő rendszerességgel vehessék igénybe a közösségi színtér által biztosított közművelődési alapszolgáltatásokat és az igénybevétel idejére a jogszabályban meghatározott működési feltételek rendelkezésre álljanak.

**II. HÁZIREND**

**II.1 A közösségi színtér igénybevétele:**

*5./ A közösségi színtér nyitva tartása:*

* *hétfő: -*
* *kedd: 8:00-16:00 óra között*
* *szerda: 8:00-16:00 óra között*
* *csütörtök: 8:00-19:00 óra között*
* *péntek: 8:00-16:00 óra között*
* *szombat: 8:00-12:00 óra között*
* *vasárnap: SZÜNNAP*

6./ A közösségi színteret nyitvatartási idő alatt minden érdeklődő látogathatja, igénybe veheti szolgáltatásait, berendezéseit és más eszközeit. (TV nézés, újság olvasó sarok, asztali foci, asztali tenisz)

7./ Önszerveződő csoportok előzetes igény bejelentés alapján nyitvatartási időn túl is igénybe vehetik a közösségi színtér szolgáltatásait. Az igénybevételt rendszeres igény esetén a képviselő-testület egyedi esetben a polgármester engedélyezi.

*8./ A közösségi színtér helyiségei bérbe adhatók az alábbiak szerint:*

*a) A helyiségek igénybevételének szándékát a közösségszervezőtől (tartós távolléte esetén helyettesétől) legalább 5 munkanappal a tervezett igénybevétel előtt kell- írásban –kérni. A közösségszervező biztosítja a helyiségeket az igénylőknek. Több kérelmező estén - a polgármester véleményének kikérésével és figyelembe vételével – dönt.*

*b) Önkormányzati rendezvény, önkormányzati feladatellátás idejére bérbeadás nem lehetséges.*

*c) A bérleti díj mértékének meghatározása az önkormányzat határozatában foglaltak szerint történik.*

**II.2. A közösségi színtér használatának feltételei**

9./ A közösségi színtér helyiségeiben minden látogató köteles a közösségi és társas élet szabályait betartani, kulturált magatartást tanúsítani.

10./ A közösségi színtérként működő helyiségek, közösségi célokat szolgálnak, ezért védelme, berendezésének és felszerelésének anyagi felelősséggel történő használata, a tisztaság és rend megóvása minden látogató kötelessége.

11./ A látogató személyes tárgyainak megóvásáért az Önkormányzat felelősséget nem vállal.

12./ A Közösségi Színtér helyiségeiben 14 éven aluliak 20.00 óra után csak szülő, vagy felnőtt korú személy felügyelete mellett tartózkodhatnak.

13./ Károkozás esetén a károkozó, kérelem alapján tartott rendezvény esetén a kérelmező teljes kártérítési felelőséggel tartozik.

14./ Szándékos vagy ismétlődő károkozás esetén a károkozó közösségi színtér használatának jogát a polgármester felfüggesztheti.

15./ A II.2 fejezet szerinti szabályok az épület udvarára, a játszótérre is vonatkoznak.

16./ Reklamációval a polgármesterhez lehet fordulni.

**III. ZÁRÓ RENDELKEZÉS**

17./ A Harsányi Közösségi Színtér Használatának Szabályzatát Harsány Község Önkormányzat Képviselő-testülete 22/2020. (VI. 25.) Kt. határozatával hagyta jóvá és 2020. július 01. napjával lép hatályba.

18./ A szabályzat egy példányát – külön a Házirendet - a közösségi színtérben el kell helyezni.

19./ Jelen szabályzat módosítását kezdeményezheti, a képviselő-testület tagja, a polgármester, a jegyző valamint a közművelődési alapszolgáltatások és az egyéb tevékenységek, szolgáltatások biztosításában érintett is.

*Módosítva:*

*Harsány Község Önkormányzat Képviselő-testületének 71/2023. (VIII.30.) határozatával*

Bihari Lajosné dr. Kántor János

polgármester jegyző